paragraph_text: S rastom broja stanovnika hutori se dalje preobražavaju u zaseoke, sela itd. Međutim u nekim slučajevima u prvobitnome hutoru broj domaćinstava može dostići i nekoliko stotina, ali nerijetko samo naselje zadržava prvobitni administrativni status ili riječ hutor ostaje dio naziva (ovo je naročito karakteristično za područje Kubanja). Tako hutor Trudobelikovski u Krasnodarskome kraju ima skoro deset tisuća stanovnika.